als_Latn dik_Latn sag_Latn
Sulm terrorist edhe në Gjermani: Digjet redaksia e një gazete (Video)
Redaksia e së përditshmes gjermane, Hamburger Morgenpost në Hamburg, e cila ka publikuar karikaturat e profetit Muhamed të marra nga revista franceze Charlie Hebdo, të dielën është sulmuar me gurë dhe është djegur.
“Dritarët e Hamburger Morgenpost janë demoluar nga gurët, e më pas brenda është hedhur një lëndë djegëse”, ka thënë për AFP një zëdhënës i policisë gjermane, transmeton Indeksonline.
Ai ka thënë se dy hapësira janë shkatërruar dhe se zjarri është shuar.
Dy persona janë arrestuar dhe ndaj tyre është nisur hetim.
E përditshmja rajonale nga Hamburgu i ka publikuar në ballinë tri karikatura të Charlie Hebdo, pas sulmit terrorist ndaj kësaj revistë të mërkurën, në të cilin u vranë 12 persona.
“Kaq liri duhet të mundësohet”, ishte titulli kryesor i Hamburger Morgenpostit.
als_Latn als_Latn als_Latn als_Latn als_Latn als_Latn als_Latn